1898 йылда театр Император театрҙар дирекцияһына ҡараған Шелапутинский театры ҡаҙнаһы тарафынан ҡуртымға алынған яңы бинала асыла. Унда драматик спектаклдәр менән бер рәттән музыкаль спектаклдәр: опера һәм балетxa0— ҡуйыла. Ул Мәскәүҙең ҡаҙна Император театрҙары йәштәре эше өсөн тәғәйенләнә, сөнки улар Ҙур һәм Кесе театрҙарҙа труппаларҙың артып китеүе арҡаһында үҙҙәренә урын таба алмаған була. А.xa0П.xa0Ленский Яңы театрға Кесе театр сәхнәһенән үҙенең 14 спектаклен күсерә, шул иҫәптән Н.xa0А.xa0Островскийҙың 8 пьесаһын, Н.xa0В.xa0Гоголдең, «Женитьба» һәм башҡаларын. Актёрҙар бер үк ваҡытта Яңы театр спектаклдәрендә лә ҡатнаша , Кесе театр сәхнәһендә лә сығыш яһай. Был актёрҙар араһында Н.xa0И.xa0Васильев, А.xa0А.xa0Остужев, Е.xa0Д.xa0Турчанинова, В.xa0Н.xa0Рыжова, Пров Михайлович һәм Елизавета Михайловна Садовскийҙар, Н.xa0К.xa0Яковлев, В.xa0О.xa0Массалитинова һәм башҡалар була. Яңы театрҙа Ленский спектаклдәре менән бер рәттән башҡа режиссёрҙарҙың да спектаклдәре бара. 1905 йылда Яңы театрға формаль рәүештә үҙбилдәләнеш хоҡуғы бирә, ләкин үҙаллы театр бер нәмә лә тормошҡа ашыра алмай. 1907 йылда Яңы театр юҡҡа сығарыла. 1909 йылда театр ҡалдыҡтарын А.xa0И.xa0Южин етәкләй.